Α.Ο. Θήρας

Ο **Αθλητικός Όμιλος Θήρας** είναι αθλητικός σύλλογος πετοσφαίρισης με έδρα το Κλειστό Γυμναστήριο ΔΑΠΠΟΣ στον Καρτεράδο της Σαντορίνης. Ιδρύθηκε το 2012 και διατηρεί τμήματα γυναικών, κορασίδων και παγκορασίδων.
Η ομάδα γυναικών κατάφερε μέσα σε δυο χρόνια από την ίδρυσή της να ανεβεί από το τοπικό πρωτάθλημα πετοσφαίρισης Κυκλάδων στην Α1 εθνική κατηγορία.

## Τίτλοι-διακρίσεις
* **Πρωταθλήτρια Κυκλάδων**: 2013
* **Πρωταθλήτρια Α2 εθνικής κατηγορίας**: 2014

## Ιστορία
Την άνοιξη του 2012 μια μικρή ομάδα με κοινό στοιχείο την αγάπη τους για τον αθλητισμό δημιούργησαν τον **Α.Ο. Θήρας** δίνοντας μεγάλη βαρύτητα στο πως θα στηθεί και προγραμματιστεί σωστά ο σύλλογος.

Αρχική δραστηριότητα ήταν η δημιουργία τμήματος πετοσφαίρισης. Η κορύφωση έρχεται καταλαμβάνοντας την πρώτη θέση στo Πρωτάθλημα Κυκλάδων την περίοδο 2012-2013. Έπειτα η ομάδα της Σαντορίνης διεκδικεί την άνοδό της στην Α2 εθνική κατηγορία κάτι το οποίο καταφέρνει μέσα από αγώνες μπαράζ.

Το 2013 η ομάδα κατάφερε να στεφθεί πρωταθληήτρια στην Α2 εθνική κατηγορία και να κερδίσει την άνοδο για την Α1. Αποτελεί μοναδικό γεγονός στα χρονικά του βόλεϊ μια ομάδα μέσα σε 2 χρόνια από τη μέρα της ίδρυσής της να βρεθεί από το τοπικό πρωτάθλημα Κυκλάδων στα σαλόνια της Α1 εθνικής κατηγορίας.
Την περίοδο 2014-15 ο Α.Ο. Θήρας αγωνίζεται στην Α1 εθνική κατηγορία και καταλαμβάνει την 5η θέση στη γενική κατάταξη.

## Ευρωπαϊκή πορεία
Ο **Α.Ο. Θήρας** πρωτοεμφανίστηκε στον χάρτη της Ευρώπης την περίοδο 2016-17 στο Κύπελλο Συνομοσπονδίας, όπου αποκλείστηκε στον πρώτο γύρο της διοργάνωσης από τη Χάποελ Κφαρ Σαμπά του Ισραήλ, δημιουργώτας εξαιρετικές προοπτικές για το μέλλον.
Επιστρέφει στην Ευρώπη την περίοδο 2018-19, όπου στον προκριματικό γύρο του Τσάλεντζ Καπ αντιμετωπίζει την Α.Ε. Λεμεσού, την οποία και αποκλείει με δύο νίκες (3-0, 3-0). Στη φάση των 32 βρήκε μπροστά του την τσέχικη Κράλοβο Πόλε Μπρνο και με εκπληκτικό βόλλεϊ και δύο νίκες (3-0, 3-0) προκρίθηκε στους 16. Η ομάδα της Σαντορίνης συνέχισε αήττητη τον θεσμό κόντρα στη φινλανδική Πέλκι Κουούσαμο και πήρε το εισιτήριο για τα προημιτελικά (3-1, 3-1). Φρένο στην πορεία του έβαλε η τούρκικη ΒΒΣΚ Αϊδινίου που πέρασε με 3-2 από τη Σαντορίνη και επικράτησε και 3-0 στην έδρα της.

Την περίοδο 2019-20 πάλι στο Τσάλεντζ Καπ, ο Α.Ο. Θήρας πέρασε εύκολα το εμπόδιο της Ντρίτα Τζιλάν του Κοσυφοπεδίου στη φάση των 32, με δύο νίκες (3-0, 3-0). Στους 16 αντιμετώπισε την ελβετική Κάντι Σαφχάουζεν, από την οποία έχασε εκτός έδρας με 3-2 σετ, αλλά στη Σαντορίνη ανέτρεψε την κατάσταση και παίρνοντας τη νίκη με 3-1 βρέθηκε στους προημιτελικούς. Ο επόμενος αντίπαλος ήταν η ισχυρή Σ.Κ. Δρέσδης, αλλά Ο Α.Ο. Θήρας στάθηκε επάξια σε δύο συναρπαστικά παιχνίδια απέναντι στη γερμανική ομάδα. Στη Σαντορίνη πήρε μία ιστορική νίκη με το "καθαρό" 3-1, αλλά στη Δρέσδη παρότι κατάφερε να κερδίσει ένα σετ, υπέκυψε στο "χρυσό σετ" μόλις με 15-13 και τερμάτισε με ψηλά το κεφάλι την ευρωπαϊκή του πορεία εκείνης της χρονιάς.

## Διακεκριμένες πετοσφαιρίστριες

## Σύνθεση 2023-24
Η ομάδα όπως ήταν στις    

|}

|}

|}

## Παραπομπές


## Εξωτερικοί σύνδεσμοι - Πηγές
* Α.Ο. Θήρας Επίσημος ιστοχώρος - www.aothiras.gr
* Α.Ο. Θήρας - Ιστορία www.aothiras.gr 
* Α.Ο. Θήρας: Ευρωπαϊκή παρουσία www-old.cev.eu
* Βόλεϊ στο Γυμναστήριο ΔΑΠΠΟΣ dappos-santorini.com
* Ειδήσεις για τον Α.Ο. Θήρας www.santorinisport.gr
* Ειδήσεις για τον Α.Ο. Θήρας sportcyclades.gr
* Ειδήσεις για τον Α.Ο. Θήρας www.fosonline.gr

Κατηγορία:Αθλητικοί σύλλογοι Σαντορίνης
Κατηγορία:Ιδρύσεις αθλητικών συλλόγων το 2012
Κατηγορία:Σωματεία Ε.Σ.Κ.Κ.
Κατηγορία:Ελληνικοί σύλλογοι πετοσφαίρισης